Annalena Baerbock

Annalena Charlotte Alma Baerbock es un féminin politico de Germania. Ella nascet li 15-im de decembre 1980 in Hannover e esset inter li 27-im de januar 2018 e li 29-im de januar 2022 co-presidente de radical ecologic levul partise Alliantie'90/Li Verdes con Robert Habeck. Annalena Baerbock esset inter li 8-im de decembre 2021 til li 6-im de may 2025 ministre por externi aferes de Germania. Ella esset li unesim fémina de Germania in li oficie del ministre por externi aferes li 8-im de decembre 2021. Desde li 9-im de septembre 2025 Annalena Baerbock es li presidente del Convenida General del Organisation del Unit Nationes.

Personal e professional vive
Annalena Baerbock adultijat con du sestras e du cusinas sur un farme in Pattensen apu Hannover in li nord de Germania. Quam yuna ella esset tre sucesssosi in li trampolin-sport e ganiat trivez un medallie de bronze in li championatu de Germania.

Pos li scola ella studiat political scientie e public jure inter 2000 e 2004 in Hamburg e inter 2004 e 2005 international jure in London (Reyatu Unit) che li London School of Economics

Durant su studies Annalena Baerbock laborat quam jurnalist. Inter 2005 e 2008 Annalena Baerbock laborat por li membre del Europan Parlament Elisabeth Schroedter del partise Alliantie'90/Li Verdes. Inter 2008 e 2009 Baerbock laborat che li fraction del partise Alliantie'90/Li Verdes quam referent por externi politica e politica de securitá. Ella nequande laborat éxter li politica.

Annalena Baerbock es maritat con li consiliero por politica Daniel Holefleisch. Li cuple have du filias e habita in Potsdam.

Political cariera
 2005 Annalena Baerbock devenit membre del radical ecologic levul partise Alliantie'90/Li Verdes.
 2008 Ella devenit membre del presidentie del Alliantie'90/Li Verdes in li país federal Brandenburgia.
 2009 Annalena Baerbock candidat sin successe por li parlament de Germania.
 2009-2012 Membre in li presidentie del Europan Verdi Partise, quel es un alliantie de ecologic partises in Europa.
 2009-2013 Annalena Baerbock esset co-presidente con Benjamin Raschke del partise Alliantie'90/Li Verdes in li país federal Brandenburgia.
 2013 Annalena Baerbock es electet quam membre del parlament de Germania por li partise [[Alliantie'90/Li Verdes.
 2017 Baerbock essset li prim-candidate de su partise Alliantie'90/Li Verdes in li federal electiones in Germania e esset electet denov in li parlament de Germania.
 2018 Annalena Baerbock es electet li 27-im de januar 2018 quam co-presidente del partise Alliantie'90/Li Verdes con Robert Habeck.
 2018-2022 Co-presidente del partise Alliantie'90/Li Verdes.
 2021 Annalena Baerbock devenit li oficial candidate del partise Alliantie'90/Li Verdes por li oficie del prim-ministre de Germania in li electiones 2021. Li 8-im de decembre 2021 ella devenit li unesim féminin ministre por externi aferes de Germania.
 2021-2025 Annalena Baerbock esset inter li 8-im de decembre 2021 til 6-im de may 2025 ministre por externi aferes de Germania.
 2022 Pro su oficie in li guvernament Annalena Baerbock ne candidat plu quam presidente del partise li 29-im de januar 2022.
 2025 Annalena Baerbock devenit ye li 9-im septembre 2025 presidente del Convenida General del Organisation del Unit Nationes.

Politica
Annalena Baerbock es egardat quam representante del moderat fraction in li radical ecologic levul partise Alliantie'90/Li Verdes. Ella declarat un feminist externi politica de Germania.

Categorie:Politicos de Germania
Categorie: Alliantie'90/Li Verdes